«Hundehviskerens» hund: - Ryktene om min flokkleders død er overdrevet
Onsdag kom flere meldinger om at TV-stjernen César Millan var gått bort. Gjennom sine programmer har Millan fått en rekke følgere. Fansen var i harnisk, og nå har Millan publisert en melding om at det hele bare var rykter. Milan er kjent fra serien «Hundehviskeren», der han kontrollerer problemhunder ved hjelp av små tegn og lyder. Selv om han er kjent for å ha god kustus på dyr, har det ikke alltid vært problemfritt for Millan. For å berolige fansen, har Millan delt et bilde av hunden Junior på Instagram. Han lar også hunden fortelle hvordan det står til. - Meldinger om min flokkleders uventede bortgang er sterkt overdrevet. Jeg kan gledelig rapportere om at han er sikker, glad og er i god form, skriver Milan på Instagram, under et bilde av hunden Junior. I meldingen, som er skrevet på hundens vegne, benytter han også anledningen til å si følgende: - Snorkingen hans holdt meg våken hele natten, frokosten min var forsinket, men jeg fikk en fin morgentur. Som César pleier å si: Trening, disiplin og kjærlighet er nøkkelen til et langt, balansert og sunt liv.
César Millan (45) avviser ryktene om at han har gått bort.